เก็บตกข่าวการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

พาเหรดจัดเงินกู้เติมฝันการศึกษา
นายมงคล ลีลาธรรม ประธานเจ้าหน้าที่บริหารและกรรมการผู้จัดการใหญ่ ธนาคารไทยเครดิตเพื่อรายย่อย พร้อมนายอาทิตย์ อุไรรัตน์ อธิการบดีมหาวิทยาลัยรังสิต ร่วมลงนามสัญญาการให้บริการ “สินเชื่อเติมฝันเพื่อการศึกษา” โดยสนับสนุนการศึกษาอย่างครบวงจรทั้งปริญญาตรี โท และเอก ครอบคลุมค่าใช้จ่ายอื่นๆ ทั้งค่าหนังสือ อุปกรณ์การศึกษา การดูงานและฝึกงานในต่างประเทศ และโครงการนักศึกษาแลกเปลี่ยนในต่างประเทศ
ด้านบริษัท บัตรกรุงไทย (เคทีซี) จัดกิจกรรมส่งเสริมการตลาดพิเศษแบ่งเบาภาระค่าใช้จ่ายให้กับผู้ปกครองในช่วงเทศกาลเปิดภาคการศึกษาใหม่ โดยให้สมาชิกบัตรเครดิตสามารถผ่อนชำระค่าเล่าเรียนของทุกโรงเรียนและทุกมหาวิทยาลัยทั่วประเทศ 
นายวรวุฒิ นิสภกุลธร รองประธานเจ้าหน้าที่บริหาร สายงานธุรกิจบัตรเครดิต “เคทีซี” กล่าวว่า เพื่อเป็นการแบ่งเบาภาระค่าใช้จ่ายในช่วงเทศกาลเปิดเทอม เคทีซีจึงได้จัดโปรโมชันผ่อนชำระพิเศษเพื่อเอาใจผู้ปกครองในการแบ่งเบาภาระค่าใช้จ่าย ด้วยบริการแบ่งชำระอัตโนมัติผ่านโทรศัพท์ สำหรับค่าเทอมทุกโรงเรียน ทุกมหาวิทยาลัยทั่วประเทศไทย เพียงมียอดการใช้จ่ายตั้งแต่ 3,000 บาทขึ้นไป สามารถแบ่งชำระสบายๆ ผ่านบัตรเครดิตเคทีซีด้วยบริการ KTC Flexi ดอกเบี้ย 0.8% ต่อเดือน นานสูงสุด 10 เดือน 
ทั้งนี้ ประชาชนระวังการใช้จ่าย แต่เห็นการเติบโตในหมวดสินค้าที่จำเป็น